ming030890/wiki-yue-high-quality huggingface dataset:
美在花城

美在花城（粵拼：mei5 zoi6 faa1 sing4），簡稱美花（mei5 faa1），全名係美在花城廣告新星大賽，之前嗌過廣州小姐競芳華，係廣州嘅一場選美，最先響1988年由廣州電視台主辦，期間一直係廣州電視台嘅品牌節目。
雖然電視台方籌劃喺2015年會繼續搞第22屆美在花城同玩下新意思，但電視台方因為籌劃開辦高清電視而宣佈唔再搞呢場選美活動。陳曦萬里亦成為美在花城最後一屆嘅總冠軍。

由來
廣州電視台喺1988年1月10號成立之後，雖然廣告業發展得好快，但嗰時影廣告嘅手法重好簡單兼老土，而且大多數係影下工廠門口同廠長嘅形象……而電視台成立之後，話廣告必須要有新嘅表現形式同要一大批有能力、有氣質同形象比較好嘅人嚟做廣告模特，重發掘一批新人等緊要任務；加上電視台要出比較響啲嘅品牌同叫得出名嘅娛樂節目，所以美在花城係噉嚟。電視台舉辦嘅第一屆美在花城喺1988年5月18號喺廣州體育館辦。

史
美在花城節目出街之後，初期嘅選拔賽事凈限喺珠江三角洲範圍，而且係2年一屆，從1998年嘅第6屆美在花城開始改為每年一屆。從第11屆開始，廣州電視台為咗打響美在花城嘅品牌知名度，組委會決定將賽區擴大到哈爾濱、昆明、成都、南京、武漢等五大城市，重請埋嗰五間市級嘅電視臺一齊辦佢嘅選美大賽。選美環節方面，第10屆及以前有男女兩性嘅選美，但男子選美從第11屆開始取消咗。1994年嘅第4屆美在花城試過取消泳裝表演；2004年嘅第12屆美在花城試過請南韓選手參賽；2008年因北京辦奧運而停辦咗一屆。
雖然2015年2月10號，電視台方會聯合全中國大陸好多間電視台，話會繼續搞美在花城，之後一直冇嗮下文。後嚟電視台方話頻道要籌劃搞高清電視而正式宣佈唔再繼續辦美在花城大賽。

賽程
每屆大賽賽程會「遵循造勢、初步印象同全面塑造、蛻變決選」4個階段嚟設計。期間推出9場大型選美嚟配合61期夾埋62日嘅花絮，最後決出12位佳麗入最後嘅總決賽。賽程從每年7月中旬開始，到10月底結束。
7月16號～8月13號： 選手報名同「星探」報名，但「星探」報名提早一日截止。
8月13號～14號： 「星探」面試
8月15號：「星探」決賽
8月22號～23號： 海選第一場
8月29號～30號： 海選第二場
9月5號： 晉級第一場
9月8號： 晉級第二場
9月11～14號： 淘汰賽第一場
9月17～20號： 淘汰賽第二場
9月23號： 推薦人眼入面嘅選手
10月20～23號：總決賽
美國領土擴張

美國領土擴張（Territorial expansion of the United States）係指美國立國後由北美洲東岸一路向西面開拓領土嘅過程，最終令美國國土去到北美洲西岸。
美國駐廣州總領事館

1990—2013年，美國駐廣州總領事館喺沙面一帶搞過。
中國最先同美國外交係19世紀中葉嘅事，直到1873年喺沙面開咗間領事館。1949年8月因國共內戰而閂門，直到1979年8月31號恢復中美外交時，到流花賓館恢復返。1990年，總部搬返去舊時嘅荔灣區沙面一帶。2013年7月23號，領事館搬到而家珠江新城嘅華利路以南，華就路以北同珠江西路以西一帶。
美國駐香港及澳門總領事館

美國駐港領事館，全名係美利堅合眾國駐香港及澳門總領事館（英文：Consulate General of the United States in Hong Kong and Macau），係美國喺香港特別行政區同埋澳門特別行政區嘅外交代表機構，係美利堅合眾國駐中華人民共和國嘅六座使領館之一，不過領事館並唔係屬於美國駐華大使館之下，而係直接隸屬美國國務院。呢間領事館位於香港中環花園道26號，現任嘅總領事係梅儒瑞（Gregory May）。

歷史
美國駐港領事館喺1843年建立，係其中第一個駐港嘅領事機構之一，而當初喺冇領事館之前，只係有一位總領事喺屋企處理事務。喺20世紀初期，總領事館位於雪廠街9號，後嚟搬咗去匯豐大廈。1950年代尾，總領事館再搬咗去依家喺花園道26號嘅地址。總領事嘅官邸喺山頂白加道3號，喺政務司司長同埋解放軍駐港部隊嘅司令員嘅隔籬。
1945年12月，美國同英國簽咗租借結算聲明，美國同意向英國俾佢哋戰後所需要嘅資金，而英國就容許美國喺英國領土上面買地嚟起政府或者教育嘅設施。美國嘅駐港領事同英國嘅港督喺1946年開始談判，當時中華民國仍然喺中國大陸掌權。美國提議咗花園道26號嘅地址，有大約47,000平方英尺（4,400平方米）嘅地。幾個月之後，美國政府正式用租界聲明嚟買呢塊地。呢份買賣喺3個月内就批准咗，到1954年，領事館正式開始建築嘅計劃。棟大廈喺1957年6月起好，到1960年正式簽埋租約。
1997年3月，中國外交部部長李肇星同美國政府代表尚慕傑簽咗《中華人民共和國政府與美利堅合眾國政府關於喺香港特別行政區保留美國總領事館嘅協定》，協定中華人民共和國政府同意美國政府喺香港保留總領事館，當時領區只係香港，不過到澳門回歸之後加埋澳門。
1999年10月，港府同美國方面曾經簽訂過地契嘅修訂協議。佢哋同意將用地嘅批租期由原本嘅「75年+75年」模式，改做俾美國用$4,400萬港紙，嚟買入地皮嘅永久業權（freehold），同時延長地契年期到總共999年，喺2949年先至到期。有關嘅協議喺2018年8月由「股壇長毛」 David Webb 揭發咗。
2013年6月，美國國家安全局爆料人員斯諾登聲稱，中央情報局喺駐港領事館有分站，但係美國同香港政府兩邊都拒絕咗呢種評論。
2021年3月，有2位領事館職員被發現中咗新冠肺炎，而佢哋嘅女亦都中咗招，令到佢嘅學校要閂門。有啲大陸嘅親北京報道，包括環球時報，都聲稱呢個家庭用外交豁免權嚟避免隔離，不過美國政府同埋香港政府都否認咗。林鄭月娥表示，個女去咗醫院同父母共聚。親北京嘅工聯會同民建聯喺領事館搞咗一個抗議，覺得個家庭唔正當咁用咗外交豁免權。
2020年，大陸政府要求美國總領事喺同香港政府溝通之前，先同外交部駐港特派員公署申請同批准。由2023年開始，美國總領事需要5日前事先通知北京。

職能
美國駐港領事館規模好龐大，自從1949年國共內戰之後，已經成為咗美國編員之中，其中規模最大嘅海外駐館之一。佢除咗睇哂東南亞區域之內大部分美國商家嘅業務之外，因爲自從內戰以嚟，美國喺大陸嘅外交活動長期斷絕咗，所以仲要用領事館嚟做埋「耳目」嚟觀察中國大陸嘅情勢發展。
除此之外，領事館嘅廳係一幢獨立建築，同大部分喺香港有領事館嘅國家唔一樣。美國駐港領事館到依家，係美國唯一有大使館地位、直屬美國國務院、亦可以獨立咁行使職權嘅領事館（另一個本來係美國駐耶路撒冷總領事館，不過因爲美國喺2019年將駐以色列嘅大使館，搬咗去耶路撒冷，跟住同美國駐以色列大使館合并咗）。呢個領事館除咗為美國公民提供領事服務之外，亦都為香港和澳門居民提供有關美國簽證嘅申請服務。
領事館嘅內部安全由美國海軍陸戰隊嘅使館警衛隊（Marine Security Guard）負責，根據美國國務院監察辦公室2017年嘅報告，美國駐港澳領事館入面派駐咗8位陸戰隊員。
揭露「棱鏡」計劃嘅斯諾登話，美國駐港領事館入面有中央情報局嘅分站。

事件
1999年5月12日，美國駐港領事館嘅美國海軍陸戰隊衛兵下半旗，為五八事件嘅死難者致哀。同一日，北京嘅美國駐華大使館同其他美國喺大陸嘅領事館都有下半旗。
2005年12月16號，香港舉行世界貿易組織第六次部長級會議期間，有一批反全球化嘅韓國農民，喺領事館門外面示威，有人剃頭、用油漆嚟塗污領事館外牆、拆毀門外嘅招牌等等。
2019年8月18號，一位中國內地嘅男子秦鏡鈞，攞住港澳通行證去咗領事館，嘗試咗用噴漆喺領事館大門度噴「中國必勝」嘅字眼。佢用紅漆噴咗「中國必」之後，就俾差佬截停同拉咗。嗰位男人之後同警方表示，噴涂係出於對美國嘅不滿，認為美國介入咗香港近期嘅反修例遊行。8月20號，秦鏡鈞喺東區裁判法院提堂，法院依照刑事損壞罪，判咗坐4個禮拜監。
2019年9月8號，喺一次反修例遊行期間，25萬人參與喺中環遮打花園舉行嘅「香港人權與民主法案集會」，跟住之後就自發流水式咁去到美國駐港總領事館請願通過條法案。
2020年7月，因應美國決定閂咗美國駐休士頓總領事館去，香港嘅工聯會發起咗聯署，要求美國閂埋駐港領事館。
2020年8月25號下晝4點，一位做設施經理嘅美籍領事館職員，喺領事館門外面俾一位男人襲擊，之後就有一位有三合會背景嘅35歲中國籍男人喺屯門俾警察拉咗。
2021年3月15號，兩位喺領事館嘅職員初步確診新冠肺炎，而兩個係夫婦關係。特區政府喺嗰晚發稿，話食物及衞生局發出咗強制檢測嘅公告，要求喺2021年3月2-15號曾經到過領事館嘅人，都要接受強制檢測。後日，美國批評大陸官媒《環球時報》同香港親建制派嘅媒體，話佢哋無理喺報導入面指控兩位美國確診嘅人用外交豁免權嚟拒絕隔離。美國亦重申，會堅決反對中方傳媒喺公共衛生嘅議題上面，為咗針對美國而製造假新聞。
2023年6月13號朝早5點幾，一位47歲有雙程證嘅男人喺領事館外面徘徊，並且喺大閘同外牆用白色嘅油噴咗簡體字「雙標」同英文「hegemony」（霸權），職員發現之後報警求助。警方到場之後將嗰位男人截獲，跟住以涉嫌刑事毀壞拉咗佢。
美國黑手黨

美國黑手黨（英文：American Mafia，通常縮寫做黑手黨、Mafia，或者暴民、Mob）或者意大利裔美國黑手黨（Italian-American Mafia），係一個高度有組織嘅意大利裔美國犯罪社團。成員自稱做Cosa Nostra (意大利文，意思係「我哋自己嘅事」)，而政府就叫佢哋做La Cosa Nostra（LCN）。
美國－香港政策法

《美國－香港政策法案1992》（United States–Hong Kong Policy Act of 1992），簡稱 《香港政策法》（Hong Kong Policy Act）或者《美國－香港政策法》，又叫《香港關係法》、《美港關係法》，係一部美國國內法，1992年由美國國會通過法案。因應1997年7月1號香港主權移交問題，美國政府重新釐定對港政策。美國國會通過此法案承認「香港獨立關稅區」，認同中華人民共和國對香港主權章顯，不過一定要係一個國家，兩種制度框架之下，優先支持香港人權、民主同埋自治原有價值觀，保障香港生活方式同埋美資到香港國際金融中心、自由港營商等條件下先至重有得講。
環倍數

環倍數（Ideal）係環論入面嘅一個概念。一個環裏便佢係特指個環阿標羣嘅子羣，即裏便包有一啲元素同埋繼承有個環加法嘅，而且啲元素所有倍數都仲要喺個羣裏便，啲倍數係攞原有環啲元素乘埋上啲揀出嘅元素得到。呢個乘可以由右手便乘埋（右乘），亦都可以由左手便乘埋（左乘）；兩便都得嘅話就得睇成係雙邊嘅。個概念又叫「理想」，出自英文個名，佢又出自「理想數」個概念。

定義
設係嘅一個加法子環，咁對應任何入面嘅，同成立嘅話就係嘅環倍數。
如果唔用上面嘅定義，就係定一個，，而。
或者：
係一個加法子環
簡單嚟講就係所有係入面嘅倍數。同埋係嘅子環。

性質一
係一個子環。

性質二
對應任何一個環同位轉換，嘅核心（）係一個環倍數。

性質三
設係一個加法子群。咁群乘法係完美定義係一個環倍數。

性質四
設係一個環倍數。咁嘅左群倍數會變成一個環，叫做除嘅同餘環，會寫做，佢嘅運算係同埋。

性質五
設係一個環倍數。咁轉換係定義為係一個滿射，同時，咁呢個就係叫做傳統轉換。
環北站

環北站，車站編號A21，係台灣桃園捷運機場線嘅鐵路站，喺桃園市中壢區。
環城東路站

環城東路站係上海地鐵5號綫一個地鐵站，喺奉賢區。個站	2018年12月30號啟用。
環保大道

環保大道係香港一條路，喺新界西貢區將軍澳，由將軍澳隧道公路、寶康路、寶順路交界連到將軍澳工業邨南部，1993年到2000年代頭分段通車。呢條路寶邑路同昭信路以北一段係7號幹線其中一段。
環保購物袋

環保購物袋，多數叫環保袋，係袋一種，多數用不織布造，較爲耐用，可以用好多次。用依種袋，提倡少用卽棄膠袋，提倡環境保衞意識。不過要多啲能原製造，由於不織布都係膠，丟棄時都會變垃圾，亦不易回收，有違環境保護原意。所以係有爭議。
環保大道寵物公園

環保大道寵物公園，香港公園之一，遊樂場之一，喺將軍澳環保大道，英文叫Wan Po Road Pet Garden。行政上歸西貢區。設施有狗公園、寵物公園。以及休憩草坪、狗隻飲水器、狗廁所、公園座椅、洗手間。公園開朝早七點，收晚黑九點。
美林體育館

美林體育館，香港室內體育館之一，喺沙田大圍美林邨第三期，英文叫Mei Lam Sports Centre。行政上歸沙田區。設施有籃球場、排球場、羽毛球場、壁球場、乒乓球檯、活動室、健身室、舞蹈室。
美極

美極（Maggi）係一個食品牌子，1884年喺瑞士創辦，1947年畀雀巢公司收購咗。美極最出名嘅產品係美極鮮醬油。
美沙酮

美沙酮（Methadone），係種止痛藥，成份同鴉片似，亦係幫人戒毒嗰陣頂癮嘅藥。
美樂站

美樂站（樂讀洛，粵拼：mei5 lok6 zaam6；英文：Melody Garden Stop）係個輕鐵車站，代號010，屬單程車票第1收費區，有兩個月台，有3條輕鐵路綫經過，服務美樂站周圍嘅居民。
美泉宮

美泉宮係奧地利維也納一座舊皇宮，做過神聖羅馬帝國、奧地利帝國、奧匈帝國同哈布斯堡王朝嘅皇宮。成座皇宮有1,441間房。
美樂花園

美樂花園 (香港)，響香港屯門嘅美樂花園。
美樂花園 (澳門)，響澳門花地瑪堂區青洲嘅經濟房屋。
約定的夢幻島

《約定的夢幻島》（粵拼：joek3 ding6 dik1 mung6 waan6 dou2，廣東話譯做約定嘅夢幻島，日文：約束のネバーランド）係日本《週刊少年Jump》入面連載嘅日本漫畫，原作係白井海芋，畫畫係出水Posuka（出水ぽすか），喺2016年至2020年連載，單行本共20冊。有改編嘅電視動畫同真人電影。

故仔大綱
呢個故仔嘅世界觀畀人設定做一個人族同鬼族一齊生存嘅世界，人鬼之間通過合約維持住和平。而個故仔係講三個11歲嘅細路（分別叫諾曼、雷同艾瑪）知道咗自己住緊嘅所謂「孤兒院」，其實係由鬼族貴族設立嘅專門用嚟養啲畀鬼族食嘅細路（日文：食用児）嘅飼養場（日文：農園），於是乎佢哋為咗唔畀鬼食落肚，決定諗計仔走出呢個「孤兒院」。

角色
内文：約定的夢幻島角色一覽
食用兒童
艾瑪
女，登場嗰陣11歲，頸上編號63194，本來住喺出產高級人肉嘅「恩典農場之家」孤兒院度，後尾同雷同部分細路逃出孤兒院。農場喺佢左耳裝咗發訊器，為咗可以成功逃走，艾瑪切咗自己隻左耳。
諾曼
男，喺艾瑪佢哋逃出孤兒院之前，諾曼被安排「畀人領養」，但係就冇死到。
雷
男，係孤兒院「媽媽」伊薩貝拉嘅親生仔。
柯妮
女，登場嗰陣6歲，話係畀人收養而離開孤兒院。佢走嗰日，艾瑪同諾曼見佢漏低個公仔冇搦走，就攞埋公仔走到大門度想畀番佢，點知就畀佢哋發現柯妮已經死咗。
其他人類
伊薩貝拉
女，孤兒院嘅「媽媽」，雷嘅親生媽媽。
克羅妮
女，中途調咗入恩典農場度，做伊薩貝拉嘅助手。佢想取代伊薩貝拉喺農場嘅位置，但係失敗咗。
鬼
穆吉卡
女，外型似人類少女。
孫居
男，佢因為信仰，唔食由農場養出嚟嘅人肉。佢同穆吉卡遇到畀鬼追嘅艾瑪等人，但係冇傷害佢哋。

動畫
電視動畫第1季喺2019年1月至3月響日本首播，共12集。第2季喺2021年1月至3月響日本首播，共11集。香港由ViuTV99台播放。
動畫第1季故事由艾瑪同諾曼無意中發現話係畀人收養嘅細路女柯妮原來係畀鬼殺，講到艾瑪同部分細路成功逃出孤兒院為止。動畫第2季故事承接第1季結局，艾瑪佢哋逃出孤兒院後，遇到兩個唔食人嘅鬼，然後又遇到本來以為已經死咗嘅諾曼。動畫第2季同原著漫畫比，跳過咗好多嘢，漫畫入面嘅「金色池塘」同「七面牆壁」故事都冇喺動畫版出現。

真人電影
2020年12月響日本上畫，由濱邊美波飾演艾瑪，北川景子飾演伊薩貝拉，渡邊直美飾演克羅妮。電影入面啲細路嘅出貨年齡係高過原著嘅。
約旦河

約旦河（希伯來文：נהר הירדן‎，羅馬拼音：Nəhar hayYardēn；阿拉伯文：نهر الأردن‎，羅馬拼音：Nahr al-ʾUrdunn）係西亞一條河流，起源係黎巴嫩同敘利亞附近，流經巴勒斯坦地區同約旦嘅交界，最後流入死海，全長251公里。喺亞伯拉罕諸教歷史上，係奉為最神聖嘅河流之一。根據《聖經》，古以色列人係穿過約旦河入迦南地，而施洗約翰亦曾經喺度為耶穌受洗。
因爲約旦河附近嘅地區好乾燥，所以約旦河嘅河水係附近國家嘅重要資源。同時，呢條河亦係黎巴嫩、敘利亞、約旦、以色列、同巴勒斯坦之間嘅一個爭議焦點。

名
約旦河個名嘅來源係希臘文：Ιορδάνης，之後演變成希伯來文：ירדן‎，羅馬拼音：yardén，意思係  ｢下落｣。

地理
呢節要加長。

支流
哈斯巴尼河（希伯來文：שניר‎，羅馬拼音：senir；阿拉伯文：الحاصباني‎，羅馬拼音：hasbani），嚟自黎巴嫩
巴尼亞斯河（希伯來文：חרמון‎，羅馬拼音：hermon；阿拉伯文：بانياس‎，羅馬拼音：banias），發源喺黑門山山麓巴尼亞斯嘅泉水
但河（希伯來文：דן‎，羅馬拼音：dan；阿拉伯文：اللدان‎，羅馬拼音：leddan），發源地喺黑門山下
Iyon河（希伯來文：עיון‎，羅馬拼音：iyon；阿拉伯文：دردره‎，羅馬拼音：derdara 或者 阿拉伯文：براغيث‎，羅馬拼音：braghith），發源地喺黎巴嫩。

流程
約旦河最初嗰75公里嘅落差幾大，河水湍急，注入沼澤化嘅Hula湖，略低過海平面。流出Hula湖之後，進一步下降大約25公里，匯入加利利海。喺下游河段，河流比降減少，河道亦變得蜿蜒曲折，最後流入低過海平面大約400米嘅內陸湖──死海。而喺最後一段，仲有2條主要支流由東側匯入，分別係耶爾穆克河同紮卡河（Jabbok）。
約拿書

《約拿書》係《舊約聖經》嘅小先知書，天主教譯做《約納》，呢卷書體現咗耶和華公正對待地上所有嘅人，只要壞人改邪歸正，佢就樂意畀佢哋機會悔改。

簡介
作者：約拿
日期：公元前755年
地點：尼尼微
約拿書係一本以反諷形式講述一位先知自己嘅故事嘅書，呢卷書挑戰讀者係咪允許神愛讀者自己嘅仇敵。
內容講述先知約拿唔聽上帝嘅話，無去將上帝要毁滅尼尼微城嘅警告傳畀嗰處嘅人。尼尼微係以色列嘅敵人亞述帝國嘅首都，約拿因爲唔願意尼尼微人被拯救，所以唔肯去尼尼微城畀警告，就想偷偷走去他施。點知經過一連串戲劇性嘅事發生之後，約拿終於勉強服從命令，去咗尼尼微。尼尼微係一個需要三日先行得完嘅城，約拿只行咗一日，而且佢嘅警告喺希伯來文只有五個字，內容只有：再多四十日尼尼微就會被推翻，想藉此令尼尼微人唔悔罪而被毁滅。但尼尼微全城竟然因為佢嘅警告全城悔罪，上帝就因此願意寬恕尼尼微。最後約拿嘅警告係實現咗，全個城係被推翻，只不過唔係以約拿所諗嘅方式。約拿最後因為唔滿意個結果而向上帝大發脾氣，上帝借由蓖麻一事令約拿感同身受，藉此說明神同樣愛惜尼尼微城嘅人民。
呢卷書講明上帝對被造物有絕對嘅主權。不過更強調上帝係愛同憐憫嘅上帝，甚至願意寬恕並且拯救佢子民嘅仇敵，而唔願意懲罰，毁滅佢哋。佢呼喚以色列悔改，重提醒佢哋嘅使命係要使萬民都接受上帝嘅慈愛同赦免。
約拿

約拿係舊約聖經一位先知，《約拿書》嘅主角。
呢個油畫描繪想像中《約拿書》講到、約拿畀巨魚吞落肚嘅情境；根據《約拿書》，約拿喺巨魚嘅肚入邊等咗三日三夜先至出得返嚟，出返嚟就照上帝嘅意思前往尼尼微，好似轉咗死性噉。呢個油畫描繪想像中《約拿書》講到、約拿畀巨魚吞落肚嘅情境；根據《約拿書》，約拿喺巨魚嘅肚入邊等咗三日三夜先至出得返嚟，出返嚟就照上帝嘅意思前往尼尼微，好似轉咗死性噉。
約拿羅姆

約拿羅姆（粵拼：joek3 naa4 lo4 mou5；英文：Jonah Lomu，英文讀音：[joˈna lɔmu]；1975年5月12號—2015年11月18號），全名叫約拿他利羅姆（Jonah Tali Lomu，讀音：[joˈna talɪ lɔmu]），係紐西蘭欖球員，1994年喺因第一次參加喺香港辦嘅國際七人欖球賽而出名，之後先後效力過7間唔同嘅欖球會直到2007年退役。
2007年10月9號同2010年10月24號先後入咗國際同世界欖球名人堂。2015年11月18號因病喺奧克蘭死咗，終年40歲。
約旦

約旦哈希姆王國（阿拉伯文：المملكة الأردنية الهاشمية‎‎）係西亞阿拉伯半島西北部一個國家，面積大約89,342平方公里，人口大約1,062萬人，當中阿拉伯人佔全國大約95%總人口。東面係伊拉克，東南面係沙地阿拉伯，西面係以色列同巴勒斯坦，北面係敘利亞。
約旦係一個回教遜尼派國家，官方語言係阿拉伯話，英文都好多場合會用，國慶喺5月25號。

簡史
約旦自從舊石器時代已經開始有人類居住，到7世紀初屬阿拉伯帝國，1517年歸奧斯曼帝國，第一次世界大戰後淪為英國殖民地，1921年英國以約旦河為界，將巴勒斯坦一分為二，西部嗌返巴勒斯坦，東部建立「外約旦酋長國」。1946年3月22號英國承認外約旦獨立，5月25號改國名為「外約旦哈希姆王國」。1948年5月第一次中東戰爭入面，外約旦佔領約旦河西岸4,800平方公里土地。1950年4月，外約旦同西岸合併，改稱「約旦哈希姆王國」。1967年第三次中東戰爭入面，以色列佔領西岸。1988年7月，胡辛國王宣佈中斷同約旦河西岸地區嘅「法律同行政聯繫」。1994年10月，約旦同以色列簽和平條約。1995年2月9號，約旦收返畀以色列佔領嘅約莫340平方公里失地。

地理
死海
約旦面積大約89342平方公里，北面係敘利亞、東面係伊拉克，南面連接沙地阿拉伯，西面係以色列大部分地區係高原，海拔650－1000米。西部係約旦河谷，東部同東南部係沙漠，畀亞巴琳山脈貫穿。死海喺約旦嘅西部，係同以色列邊境嘅一部分。最高峰大約1854公尺，死海最低處低過海平面408公尺，係地球上地勢最低嘅地方。

氣候
約旦大部分地區屬於亞熱帶沙漠氣候，西部山地屬於地中海氣候；每年平均降雨量大約100－700毫米。

宗教
呢節要加長。
約旦嘅國教係伊斯蘭教，憲法規定宗教信仰自由。
約旦絕大多數信奉伊斯蘭教，遜尼派佔大約97.2%，其餘2.2%係羅馬天主教、希臘東正教、敘利亞東正教、科普特東正教、亞美尼亞東正教同新教信徒。另外，亦有0.4%係佛教、0.1%係印度教、小於0.1%係猶太教、小於1%民間信仰、小於0.1%未確定、小於0.1%為其他宗教（2010年估計）。東正教同天主教信徒主要集中喺安曼同米底巴市。
約旦即使係伊斯蘭教國家，唔似得沙地阿拉伯、阿曼、也門等伊斯蘭教國家咁充有濃厚宗教氣氛同禁忌。
約恩蘇

約恩蘇（粵拼：joek3 jan1 sou1，芬蘭文：Joensuu）係芬蘭北卡爾亞拉縣嘅首府。
約旦第納爾

約旦第納爾 (阿拉伯文：دينار أردني‎，羅馬拼音：dinar 'urduniyun) 係約旦嘅法定貨幣，喺1949年開始用。
經歷司

經歷司（英文：Registrar）係香港主權移交之前香港最高法院一個職位，支援部門叫「最高法院經歷司辦事處」。
主權移交之後，呢個職位由司法常務官承繼。
經常收支

經常收支（英文：current account）係指一個經濟體同佢啲貿易夥伴之間嘅貿易平衡，反映一個經濟體同貿易夥伴之間喺貨同服務上嘅交流。
如果有個經濟體嘅經常收支出現咗赤字，就表示佢喺對外貿易當中使嘅多過賺返嚟嘅，而且要由外地借資本嚟應付呢啲赤字。
經方

經方（粵拼：ging1 fong1）係中醫術語，有兩種意義，第一係醫家響治療過程中發現有實際療效嘅「經驗之方」，另一種係張仲景所寫嘅兩本書《傷寒論》、《金匱要略》中使用過嘅「醫經之方」。
喺明清之前，經方主要係「經驗之方」，喺漢朝時曾經存在嘅經方派亦都係前者。喺清朝初期出現另一個尊古嘅經方派，佢哋聲稱張仲景使用過嘅方劑係「經方」，而後世醫家同溫病學派設計嘅方劑即係「時方」，佢哋推崇使用經方而貶低時方。因爲噉，所以而家中醫界所講嘅經方，就係張仲景醫經之方。
經常請吃飯的漂亮姐姐

《經常請吃飯的漂亮姐姐》（英文：Something in the Rain，韓文：밥잘사주는예쁜누나）係韓國JTBC電視台喺2018年3月30號播出嘅一套電視劇，由孫藝真、丁海寅、張少妍主演。金恩編劇，導演安畔錫。
經典羣

經典李羣(classical Lie groups) 係四無限咁長嘅系列嘅李羣，係一般線性羣嘅子羣（即係線性空間嘅對稱羣）。「經典」呢個名有少少靈活性；最初用呢個名嘅應該係 Hermann Weyl係佢喺1940年本叫《Classical Groups》嘅書；呢個名可能係反影佢同「經典幾何」嘅關係，類似克來恩(en:Felix Klein嘅Erlangen program。
相對於經典羣嘅係特殊李羣(en:exceptional Lie groups)；佢哋喺抽象嘅觀點上相似，但直覺上就唔係咁易明。
有時人會集中討論緊緻羣，因為佢哋嘅表示論同代數拓樸特別簡單。但咁就包唔到一般線性羣－一般認為最「經典」嘅羣。

Notational conventions
要知更多關於呢個題目嘅細節，睇睇Group of Lie type#Notation issues。
經商環境報告

《經商環境報告》（Doing Business Report）係一個由世界銀行發布嘅報告。呢個報告嘅目的，係為咗評估各經濟體嘅經商環境法制同埋行政效能，而對全球各經濟體進行經商便利度進行調查，第一次係喺2003年開始發布。

報告數據異常事件，部分國家排名被造假拉高
2021年9月，世界銀行宣布停止發佈2018年嘅報告。理由係佢哋喺內部調查入面發現數據異常，中國、沙地阿拉伯、阿聯酋等多國嘅數據被竄改。其中中國嘅數據喺經過做假之後，排名拉高咗7名。世界銀行嘅內部調查報告又話，係當時世銀行長Jim Yong Kim、行政總裁Kristalina Georgieva 等高層向員工施壓、操縱數據。不過Kristalina Georgieva就否認呢個指控。
經期

經期，又叫月經週期，係指女人月經生理上嘅循環規律，每個週期約莫28日，卵巢、子宮內膜同身體嘅荷爾蒙都會經歷唔同變化。
社會網絡分析

社會網絡分析（social network analysis，簡稱「SNA」）喺社會學等領域上係指透過將人際網絡以圖論方式概念化，並且分析社會結構。
社會福利界功能界別

社會福利界功能界別係香港立法會一個功能界別，選民嚟自註冊社會工作者。
社會統計調查

社會統計調查（英文：social survey），簡稱社會調查，係社科上常用嘅一種收集數據方法，通過搵一柞社會大眾返嚟做受試者，對佢哋作出系統化嘅提問，並且分析有關研究嘅數據，用嚟描述或者解釋社會現象。

網上社會調查
睇埋：數據庫
顧名思義，網上社會調查係指誘過互聯網做嘅社會調查。
典型嘅網上社會調查做法係噉：
透過某啲方法搵班受訪者返嚟（例如完成場調查嘅參與者，可以攞到 10 文美金）；
畀條超連結受訪者，條超連結會連去調查用嘅網頁；
調查網頁有若干條問題，仲有下拉式選單等嘅控件畀受訪者回答每條問題；
調查網頁識得紀錄低班受訪者嘅答案，仲會將啲數據傳送返去研究者嘅數據庫度；
攞到數據之後，研究者就可以對啲數據進行各種分析，例子可以睇吓統計分析等嘅嘢；
有部份嘅網上社會調查仲會要求受訪者多次返嚟再答過問題，目的係想睇吓佢哋嘅行為點樣隨時間變化（睇埋受試內設計）；
响廿一世紀初，網上調查係市場學同多個社科領域上成日用嘅研究方法。事實係有估計指，採用網上調查嘅學術文數量响 2016 年至 2020 年間升咗成 63% 咁多。因為網上調查咁多人做，市場學等領域嘅工作者仲整埋特製嘅軟件專門畀人攞嚟整網上調查，例子可以睇吓 LimeSurvey 呀噉。
攞自由開源網絡應用程式 LimeSurvey 整嘅一份網上社會調查；呢份調查有條問題，受訪者可以喺問題下面打自己個答案。
社會結構

社會結構（social structure）係社會科學上常用嘅一個概念，指由個體嘅行為嗰度湧現出嚟、又會影響返個體行為轉頭嘅社會規律。
社會統計學

社會統計學（social statistics）泛指統計學方法喺社會科學研究上嘅應用。
翁志明

翁志明係香港親中派政治人物兼鄉議局人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會鄉議局界委員。
翁懋

翁懋（粵拼：jung1 mau6；簡化字：翁懋；1949年5月22號—2016年4月19號）係中國大陸嘅企業家，上海人，之前係上海市輕工業局嘅領導，1992年轉去冠生園做董事長一職。
2016年4月19號朝早9點25分，佢喺河南焦作嘅雲臺山小寨溝景區旅遊時，俾一班野生馬騮從山上推咗落嚟嘅大石擲死咗，終年67歲，但佢嘅死訊直到事發三日後先至對外公佈。
翁杏蘭

翁杏蘭（英文：Helen Yung，1969年9月23號—）係1990年度香港小姐競選嘅亞軍同國際親善小姐，1990年到1993年期間係無綫電視女藝員。
翁啓峯

翁啓峯，台灣激進親中派中華統一促進黨（統促黨）政治人物，曾經代表統促黨喺2020年出選第10屆中華民國立法委員選舉（屏東縣第一選舉區），但未能當選。
翁嘉穗

翁嘉穗（英文：Virginia Yung，1974年1月15號—）係1997年度香港小姐競選嘅冠軍。
翁善瑩

翁善瑩係無綫電視編劇同編審。2005年入職無綫電視，曾經寫過《溏心風暴》、《溏心風暴之家好月圓》、《愛情食物鏈》嘅劇本。佢喺2015年升任編審，第一部編審嘅劇集係《鬼同你OT》。
翁布利亞

翁布利亞（意大利文：Umbria）係意大利嘅其中一個大區，首府佩魯賈。
維基同享有多媒體嘅嘢：Umbria
翁史烈

翁史烈（1932年5月21號—）係中國工程師，熱力渦輪機專家，中國新一代熱力渦輪機嘅開拓者，浙江寧波人。
翁史烈1952年喺上海交通大學造船系畢業，1962年喺蘇聯列寧格勒造船學院畢業，獲副博士學位。做過上海市科協主席，中國國家自然科學基金委學科評審組組長，上海交通大學教授、博士生導師、校長。1995年當選中國工程院院士。
般奴冼拿

般奴 冼拿（Bruno Senna、1983年10月15號—）喺巴西出世，係死咗嘅有名一級方程式賽車手艾爾頓 冼拿嘅外甥。佢本身都係一級方程式賽車手，2009年加入咗 F1 新嘅車隊伊斯巴尼亞車隊。
般奴堅斯

般奴堅斯（Bruno Ganz，1941年3月22號—2019年2月16號） 係瑞士嘅電影演員，出名作品係2004年電影《希特拉的最後12夜》入面飾演希特拉。
2019年2月16號因為癌症，喺瑞士自己屋企度過身。
般奴費南迪斯

般奴費南迪斯（粵拼：bun1 nou4 fai3 naam4 dik6 si1，葡文：Bruno Fernandes，1994年9月8號—）係葡萄牙足球員，司職前鋒，效力英超球會曼聯。

葳蕤史
呢節要加長。
航行者計劃

航行者計劃（英文：Voyager program），係美國太空總署嘅一項計劃，1977年發射探測器航行者1號同航行者2號，探測太陽系嘅行星。

歷史
呢個計劃本來係屬於水手號計劃嘅一部分，並分別叫做水手11號同水手12號，跟住轉咗去做一個獨立嘅計劃－木星－土星水手計劃，之後改成航行者計劃。噉係因為科學家覺得呢兩個太空探測器嘅設計遠遠超出咗水手探測器嘅設計，值得單獨命名。
航行者計劃同1960年代末-1970年代初嘅Plantery Grand Tour好似，Grand Tour計劃發射探測器利用每175年1次嘅外行星排列來飛越所有太陽系行星（包括冥王星）。但資金不足令呢個計劃取消咗，但航行者計劃仍然執行咗Grand Tour嘅大部分目標（除咗飛越冥王星）。
航行者2號第一個發射，佢會飛越木星、土星、天王星同海王星。航行者1號喺2號之後發射，但佢嘅軌道更加短同快，令佢最好噉飛越土衛六，並因為噉而令航行者1號被送出黃道並結束佢嘅行星科學任務。如果航行者1號失敗咗，航行者2號嘅軌道可能會改成去倒土衛六並唔去天王星同海王星，而航行者1號發射軌道令佢去唔倒天王星同海王星，但可以唔去土衛六而去冥王星。
1990年代，航行者1號超越先鋒10號同先鋒11號，成為離地球最遠嘅人造物。
之後，航行者1號同2號先後穿過終端震波，而2號穿越個位比1號近，表明太陽系唔對稱。之後，佢哋又先後通過日鞘同日球層頂，進入星際空間。
般咸道

般咸道（英文：Bonham Road），又叫般含道，《香港雜記》叫文咸道，係香港一道，喺西半山，大致為東西走向，西駁薄扶林道以及山道路口，東接堅道、醫院道同西摩道交界。大部份路段雙線雙程行車。道路以香港第三任總督文咸，而文咸又繙般咸、般含。香港日治時期曾改名做西大正通。

街名由來
文咸又譯作般咸，上環嘅文咸東街係文咸任內填平淺灘而成嘅陸地，並改咗文咸東街呢個名。為免混淆，因此位於西營盤嘅就改叫般咸道。
航運交通界功能界別

航運交通界功能界別係香港立法會一個功能界別，選民嚟自航運或交通公司。
般含

般含爵士（Sir Samuel George Bonham，1803年9月7號—1863年10月8號），又譯名般咸、文咸、文翰或濮亨，係第三任香港總督。

用佢個名嘅地方
文咸東街、文咸西街：喺香港島上環。
般咸道：喺香港島半山區。
般咸道官立小學：喺般咸道。
石骨症

石骨症（英文：Osteopetrosis）係一種骨代謝病，症狀係啲骨又硬又脆。
石頭魚

石頭魚（學名：Synanceia），係鮋形目毒鮋科動物，係種主要分佈東亞嘅魚，主要當做食用魚，肉質鮮嫩。
石飛惠里花

石飛惠里花 ，係日本嘅一個女藝人同埋配音員。
石首

石首係中國湖北荊州一個縣級市，總面積1427平方公里，人口63萬。
神經心理學

神經心理學（英文：neuropsychology）係心理學嘅一個子領域，關注腦同神經系統其餘部份點樣影響一個人嘅認知同行為。
神經毒性

神經毒性（英文：Neurotoxicity）係指中心神經系統或者周邊神經系統嚮受生物，化學或者物理刺激嘅時候所呈現嘅不良反應。
神經整合

神經整合（neural binding）係指一個神經系統「將佢內部嘅各種唔同資訊結合做一個整體嘅體驗」嘅功能。
神經生理學

神經生理學（neurophysiology）係生理學同神經科學嘅交界領域，研究神經系統喺正常情況下嘅運作。
神經發育障礙

神經發育障礙（英文：neurodevelopmental disorder）係一類會阻礙個腦發育嘅病。
神經機械翻譯

神經機械翻譯（英文：neural machine translation，NMT）係機械翻譯嘅一種做法，靠人工神經網絡做機翻。
神經性適應

神經性適應（neural adaptation）係指一個感官系統隨時間變到向一個持續嘅刺激反應變弱。
神經生成

神經生成（neurogenesis）係指新神經細胞由幹細胞嗰度生出嚟嘅過程。
神經症

神經症（粵拼：san4 ging1 zing3；英文：neurosis；德文：Neurose），又叫精神官能症，係精神醫學嘅傳統用語，係機能性嘅精神障礙之一，會令患者處於心理不安嘅狀態，特徵係出現唔適應嘅行動。呢個術語指神經職能有紊亂嘅慢性徵兆，但唔包括幻覺同妄想，多數狀態毋須去到入院咁嚴重。神經症有個簡單定義係「適應週邊環境嘅能力差，冇可能改變自身嘅生活方式，冇可能發展出多樣、豐富、複雜、美滿嘅人格。」
1980年嘅DSM-III（第3版）中已經廢止咗神經症噉樣嘅用語，神經症性抑鬱症（抑鬱性神經症）大多時候包含喺心境惡劣障礙。另外DSM-III亦從不安神經症分離出恐慌症同廣泛性焦慮症。強迫神經症已經改口叫強迫性障礙，而家已經唔用神經症呢個用語。
艾倫·摩爾

艾倫·摩爾係一個英國漫畫作家、小說家、科幻作家、輿論記者、作家、漫畫家。
艾先生猛禽護理中心

艾先生猛禽護理中心（英文：Jim Ades Raptor Sanctuary）係香港嘉道理農場暨植物園其中一個動物展覽館，亦係香港以至華南地區第一間猛禽護理中心。個中心係英軍艾少校（Jim Ades）經香港前漁農處批准，喺1994年4月成立嘅，目的係為咗照顧啲病咗或者受過傷嘅猛禽，直到佢哋好返晒之後再送返去大自然。
有好多被送到去護理中心嘅猛禽都係一啲瀕危物種，例如有褐魚鴞（Ketupa zeylonensis），松雀鷹（Accepiter virgatus）等。
間護理中心其中一個主要目的係利用永久傷殘嘅猛禽去繁殖，然後送佢哋嘅仔女返去大自然。
艾克拜爾·吐爾地

艾克拜爾·吐爾地（英文：Ekber Turdi；6月22號—），係中國男歌手、音樂製作人同詞曲作家。
艾倫狄珍妮

艾倫狄珍妮（英文：Ellen DeGeneres，1958年1月26號—），係美國清談節目主持人，憑住自己嘅個人清談節目攞過幾次艾美獎。佢亦係個女演員。
艾傑臣

艾傑臣（葡文：Elkeson；1989年7月13號—），又譯做艾基臣，全名叫艾傑臣·迪·奧利維拉·卡度素（Elkeson de Oliveira Cardoso），係巴西出世嘅中國足球員，踢進攻中場同埋前鋒。而家踢緊中國足球超級聯賽嘅廣州恆大。
艾倫艾佛遜

艾倫艾佛遜（英文：Allen Iverson；1975年6月7號—）係美國籃球員，暱稱「A.I.」、「答案」（The Answer），維珍尼亞州咸頓（英文：Hampton, Virginia）人。1996年畀費城七六人喺選秀會以第一輪第一順位揀中之後加入NBA，成為NBA史上最矮嘅新秀狀元。其後先後效力丹佛金塊、底特律活塞同埋孟非斯灰熊。
臨翔區

臨翔區係中國雲南臨滄一個市轄區，總面積2652平方公里，人口28萬。
臨澧

臨澧係中國湖南常德一個縣，總面積1210平方公里，人口45萬。
臨縣

臨縣係中國山西呂梁一個縣，總面積2979平方公里，人口58萬。
臨終

臨終係指一個人就嚟死嘅時候。自古以嚟，圍繞著人生呢個時期，人類為咗接受死亡同埋照顧就嚟死嘅人，發展出各種各樣嘅習俗同埋文化。
臨澤縣

臨澤縣（粵拼：lam4 zaak6 jyun6）係喺中國甘肅張掖嘅一個縣。呢度面積加埋有2729平方公里。喺2020年嗰陣，約莫11.5萬人響度住緊。
臨猗

臨猗係中國山西運城一個縣，總面積1350平方公里，人口57萬。
臨潼區

臨潼區係中國陝西西安一個區，總面積915平方公里，人口67萬。
臨界點

臨界點係熱力學入面，對特定一種物質喺一個最高溫度同最高氣壓之下，可以液態、氣態兩種相態並存。當溫度或者氣壓高過臨界點，就會變做超臨界流體。
突發驚嚇

突發驚嚇（英文：jump scare / jumpscare）係恐怖作品嘅一種手法，指作品當中突然有得人驚嘢出現，造成驚嚇嘅效果。例子有屬恐怖生存類嘅電子遊戲，有敵人（外形係喪屍等恐怖嘢）會突然打爆玻璃窗等物件出現，攻擊玩家角色。
突破網絡審查

互聯網用分散式設計，所以任何一組織極難完全控制渠。相應網絡審查技術發展，好多人砌咗啲簡單有效嘅突破封方法同程式。

背景
破網技術嘅發明出於反對政府進行網絡審查封鎖。好似巴羅斯基先生（牛教創始人之一）認為網絡內容審查係侵犯人權，佢話：「睇到人哋粗暴咁侵犯人權，嚴厲嘅網路管制，我決定用自己嘅業餘時間，開發對等網絡系統Peekabooty，並開放源代碼，畀大家都用，同埋改進突破呢種封鎖。」
早期嘅工具，都係改進普通代理工具。當時重未有內容同網址過濾，只要找到合適嘅普通代理，喺瀏覽器裏面設置代理伺服器同埠，基本上就可以暢通無阻。當時嘅工具基本係擅長於代理嘅搜索、校驗同埋動態切換，比較有代表性係「代理獵手」同埋「MultiProxy」等。目前對較小影響嘅網站，應用呢類工具快捷方便。
2002年左右喺中國大陸用咗關鍵字過濾後，各種加密代理亦都應運而生。其中比較出名係SSL加密頁面代理，佢能夠將其他網站嘅內容拎過嚟，然後用SSL加密傳畀用戶。用戶用咗加密代理，就能夠瀏覽其他各種被審查封鎖嘅網站，而所有資訊都係加密傳輸，包括網址URL。
此外，利用服務端同用戶端軟件，自己定義加密手段，將服務端軟體安裝喺海外，就可以用用戶端軟體加密咁瀏覽海外資訊。隨住各種加密代理嘅成熟，它們互相之間亦都開始吸取各自嘅長處，有些甚至喺易用性上進展很大，做到用戶點擊運行，就可以自由瀏覽嘅程度。

技術
突破網路審查多數係用網路代理技術，通過同第三方能夠正常訪問審查內容嘅節點建立加密或未加密嘅連接，間接訪問審查內容。但亦有少數係通過電子郵件等方式獲得封鎖資訊。
用代理伺服器（Proxy），虛擬私人網路（VPN翻牆）
標準代理伺服器
使用非常用埠嘅代理伺服器
Socks 代理
特殊代理，網絡通道工具
使用Shell
使用基於瀏覽器嘅代理伺服器
標準網頁代理伺服器 Standard Webproxies
加密網址嘅網頁代理伺服器 Webproxies with encrypted URL's
使用安全SSL連接嘅網頁代理伺服器 Webproxies on a secure SSL-connection
標準CECID代理伺服器
使用安全SSL連接嘅CECID代理伺服器
翻譯工具，包裝工具等
用電郵獲取被限制嘅網頁
用特殊嘅點對點程式

相關軟件
運用SSL頁面代理嘅主要係有動態網、代理看世界等，嚴格意義上通過Web代理，而唔係軟件，不過，而家佢哋都有方便嘅用戶軟件畀大家用。
好多破網軟體都用咗加密代理技術，採用呢種技術嘅包括safeweb、花園軟體、無界流覽、自由門等。呢啲軟件經過開發者嘅不斷創新，已經簡化到，一打開軟件就用得，而唔使改瀏覽器嘅任何設置。瀏覽器嘅訪問網頁請求，被呢啲程式自動透明咁處理，包括自動搜尋最快最安全嘅代理伺服器、加密網址同網頁內容等。
此外，重有最新一代SOCKS5加密代理服務軟件Tor，運用特殊代理同埋通道SSSO、Flat等，後者操作較複雜，適合具備一啲知識嘅用戶用。
亦都有部分軟件係基於P2P技術。好似自由網（英文：Freenet），呢個係用Java寫嘅跨平台軟體，由各個Freenet機器分享硬碟空間、頻寬，自成一體為可匿名發佈資訊嘅網路，但由於同原有WWW網路無法溝通，加上訪問速度緩慢，使用者較少。
多數破網軟件都具備反功能變數名稱劫持功能。

MultiProxy
MultiProxy係一個多功能個人代理伺服器，用戶響連線上網嗰陣，能夠保護使用者嘅私隱，以及透過存取不同嘅代理伺服器而提高下載速度。MultiProxy亦包括免費發佈嘅匿名代理伺服器，可以喺下載來自海外比較慢嘅檔案嗰陣自動調適，令網路嘅頻寬得以盡用。

Torpark
Torpark係一款集成Firefox同Tor嘅瀏覽器，全自動代理，安裝後唔使做特別設置就用得。
Tor
Torr嘅全稱係「The Onion Router」，號稱係「An anonymous Internet communicaton system」。佢針對現階段大量存在嘅流量過濾、嗅探分析等工具，喺JAP之類軟體基礎上改進，支持Socks5，並且支援動態代理鏈（通過Tor訪問一個位址嗰陣，所經過嘅節點喺Tor節點群裏面隨機挑選，動態變化，由於兼顧速度同安全性，節點數目通常係2-5個），因此難於追蹤，有效保證安全性。另一方面，Tor 嘅分散式伺服器可以自動獲取，所以省卻咗搜尋代理伺服器嘅精力。
Google公司嘅產品
Google Secure Access（提供安全嘅無線聯網）、Google Web Accelerator（提高上網速度嘅Proxy軟件）都曾經喺一段時間裏面，實現咗破網嘅效果，不過而家都唔可以用嚟破網。
突破性感染

突破性感染（英文：Breakthrough infection）或者打竉感染（日文：打ち抜き感染），指嘅係一種傳染病情況，啲接種有某種疫苗嘅患者患上種病、種疫苗係做來抵禦佢嘅。簡單嚟講，突破性感染發生喺疫苗冇辦法針對目標病原體提供免疫力畀受種者嗰陣時。突破性感染嘅情況經已喺多種疾病包括腮腺炎、水痘同流感嘅疫苗受種者病患當中着發現有。 突破性感染嘅特徵取決於病毒本身。通常嚟講，相較於自發性感染，接種有疫苗嘅患者嘅感染症狀輕啲且持續時間短啲。
突破性感染嘅原因包括有：疫苗接種同儲存嘸啱、病毒突變、抗體阻斷。由於啲噉嘅原因，疫苗好少係 100% 有效得。據估計，透過普通流感疫苗，衹有58%嘅接種者可以獲得對流感嘅免疫力。有話接種麻疹疫苗嘅兒童有 2% 冇產生到免疫力。但係，存在有群體免疫嘅情況下，通常就防止得到啲接種有疫苗但無效嘅人感染到嗰種疾病。因此，群體免疫會減少人群當中突破性感染嘅數量。

水痘病毒
水痘疫苗對水痘感染嘅預防率為85%。但係，已發現 75% 嘅患者、診斷有突破性水痘（Breakthrough varicella；BV）嘅，症狀係輕過啲未接種有疫苗嘅患者。患有種輕度水痘嘅患者發燒弱啲，皮膚病變喺50個以下，並有斑點狀丘疹。另一方面，未接種有疫苗嘅患者好多時會有39度嘅發熱、200-500個皮膚病變同埋啲斑點（非凸起病變）會發展為丘疹同水疱性病變 。另外，未接種有疫苗嘅患者嘅感染時間傾向於持續得長過啲有接種過嘅感染患者嘅。
大多數嘅突破性水痘來由係冇辦法將水痘疫苗帶入體內。因此，為唨預防啲突破性感染，會建議喺第一次接種水痘疫苗之後嘅一年內接受埋第二次接種。

腮腺炎
腮腺炎疫苗係麻疹、腮腺炎同風疹疫苗(MMR) 嘅一部分。有講腮腺炎疫苗預防腮腺炎嘅有效概率係 88%。 相較於未接種有腮腺炎疫苗嘅患者，接種過嘅患者因感染而導致嘅嚴重並發症會少啲噉話。啲並發症包括無菌性腦膜炎同腦炎。
目前仲未完全闡明得到突破性腮腺炎嘅原因。病毒突變（抗原漂移）着認為係解釋得到大多數嘅突破性感染。仲有一種理論認為記憶T細胞參與唨突破性感染嘅發展。

乙型肝炎
乙型肝炎突破性感染主要係由於乙肝病毒（HBV）嘅突變導致HBV表面蛋白冇辦法俾HBV疫苗製成嘅抗體識別得到。 具有呢一類突變嘅病毒喊做「疫苗逃逸變體」。突破性感染亦都歸因於疫苗接種延遲、免疫抑制同母體病毒載量等原因。即使發生唨 HBV 嘅突破性感染，亦都可能冇症狀。

新冠肺炎
2021年4月，據美國疾病預防控制中心（CDC）報導 ，喺美國已完成接種COVID-19 病毒疫苗嘅超過 7500 萬人當中，有 5,814人着COVID-19突破性感染， 74 人死亡。
2021年4月，喺一項針對417 名疫苗受種人嘅隊列研究報告話，喺發表時間點，兩名女性喺疫苗受種完成之後發生唨突破性感染，研究亦確定到個突變體嘅突變部分。

年齡
一個病人隨住年齡嘅增長，免疫系統就會發生一系列嘅變化，個過程就係免疫老化（英文版） 。喺種變化當中特別值得注意嘅係幼稚T細胞同幼稚B細胞嘅生産量減少。幼稚淋巴細胞（T細胞同B細胞）嘅減少係由於造血幹細胞(HSC)端粒隨時間縮短唨，限制唨 HSC 增殖同淋巴前驅細胞嘅產生。造血幹細胞傾向於產生骨髓前驅細胞而嘸係淋巴前驅細胞，噉就會令到情況更加複雜啲。另外，成熟嘅淋巴細胞嘸識無限增殖。因此，幼稚淋巴細胞嘅耗竭同成熟淋巴細胞增殖能力嘅受限，限制唨啲淋巴細胞嘅數量同類型、啲對疫苗包含到嘅病原體作出反應嘅。
實質上，流感疫苗、百白破疫苗同肺炎球菌疫苗等疫苗，對 65 歲及以上嘅成年人效果係差啲噉話 。即管係噉，CDC 仲係推薦要接種流感疫苗，因為老人感染到流感會特別危險，而且疫苗至少提供得到中等免疫力嚟對抗流感病毒。

抗體干擾
嬰兒體內存有嘅母體移行抗體（日文：移行抗体）會降低啲滅活、減毒同亞單位疫苗嘅有效性。移行抗體會戥啲蛋白質上嘅表位結合埋，啲喺疫苗接種嗰陣啲病毒產生嘅。母體抗體或者話母源抗體識識別啲病毒蛋白嚟中和啲侵入嘅病毒。另外，移行抗體喺嬰兒B細胞上嘅B細胞受體戥抗原結合埋之前就中和唨啲抗原，因此嬰兒嘅免疫系統冇得到高度嘅激活，嬰兒產生嘅抗體數量亦都減少唨 。
即使B細胞戥病原體結合埋，免疫反應亦都會受到抑制。B細胞受體戥抗原結合埋、同時Fc受體又戥易位抗體結合埋陣時，Fc受體會向B細胞受體發出信號並抑制個細胞分裂。因為嬰兒嘅免疫系統冇受到刺激，B細胞分裂受到抑制，幾乎就冇產生到記憶B細胞。噉樣記憶B細胞水平嘸夠高嚟確保得到嬰兒有終生抵抗力對抗啲病原體。
喺大多數啲嬰兒當中，母體抗體會喺出生後 12 至 15 個月內消失，因此喺個期間之外接種嘅疫苗嘸會受到母體抗體干擾嘅影響。

記憶B細胞壽命
接種有疫苗之後，患者嘅免疫系統就得到激活，記憶B細胞識記住個特定嘅抗體反應。即使喺病原體感染捱清除走之後，啲細胞亦都會喺血液中循環。含有記憶B細胞嘅淋巴細胞嘸無限增殖得，因為細胞分裂親基因嘅端粒都會退化。細胞好多時可以存活成幾十年，但啲細胞嘅壽命取決於刺激嘅疫苗類型同劑量。目前仲嘸曉點解記憶B細胞啲壽命會有差。但係，有人假設記憶B細胞壽命嘅差異取決於病原體感染身體嘅速度，因此亦都取決於嗰場免疫反應所涉及嘅細胞數量同類型，嗰場應對疫苗入便所含病原體嘅。

病毒變異
接種有疫苗之後，免疫系統會產生抗體，識別啲特定部分（抗原決定簇），啲病毒或者啲病毒產生嘅蛋白質嘅特定部分。但係，隨住時間嘅推移，病毒會發生基因突變，影響到病毒蛋白質嘅構象。呢一類突變發生喺抗體識別嘅位點嗰陣，抗體結合會受到抑制，免疫反應亦受到抑制。種現象喊做抗原漂移。有講乙型肝炎同腮腺炎等病嘅突破性感染會受到抗原漂移嘅影響。

疫苗質量、劑量同畀藥方法
若果疫苗喺接種時質量差啲，噉就可能冇辦法進行免疫接種。若果着儲存喺嘸啱嘅溫度下或者過期之後，啲疫苗會失去效力。同樣，啱劑量嘅疫苗對於確保免疫力至關重要。疫苗劑量取決於患者嘅年齡與及體重等因素。若果嘸考慮啲噉嘅因素，患者就會接種到錯誤劑量嘅疫苗。接種疫苗少於推薦量嘅患者對疫苗冇產生到足夠嘅免疫反應，即冇辦法確保得到免疫。
為唨令啲疫苗有效，患者必須通過獲得性免疫對疫苗裏便啲病原體產生到反應，而且個反應必須係存儲喺患者嘅免疫記憶當中。嘸激活適應性免疫，通過體液免疫都中和同消除得到病原體。使用弱致病性或者低致病性菌株嘅疫苗嘅話，畀藥嗰陣嘅質量差嘅話，主要可能引起嘅係體液反應，種情況下冇辦法確保未來嘅免疫力。
突破機構

突破機構（英文：Breakthrough，簡稱：突破），喺1973年成立，係香港一間非牟利青少年文化、教育、服務機構，本住基督關懷全人發展嘅精神，以綜合同整全嘅模式，提供前瞻、創新嘅服務，幫助青少年發掘潛質。

使命
「突破」係以基督信仰為基礎嘅青少年機構，藉媒體同人際接觸，啟發香港青年探索生命，關心社會，活出積極人生，認識並跟隨耶穌基督。

歷史
1970年代初，一班香港同海外回歸嘅大專畢業生，睇見自己嘅城市陷於物慾橫流、罪案不斷增加嘅景況，於是向上帝祈求，為呢個城市嘅新一代尋覓出路。當時，蘇恩佩女士喺香港養病，並為呢個城市同生活喺其中嘅年輕人流淚，佢開始求問神：我可以為呢個城市做啲乜？突破運動喺1973年展開，並喺1974年1月推出《突破雜誌》，以抗衡文化、逆流而上為使命。1975年成立輔導中心，成為當時為青少年提供專業輔導嘅先驅。同年，「突破」開始發展影音工作，喺商業二台開始《空中突破》廣播節目，1年後開始《突破時刻》，並喺1978年成立影音中心。「突破」一直深信文字對青年人嘅影響力，喺1979年創刊《突破少年》雜誌，並出版咗第一輯《突破叢書》。
踏入1980年代，移民浪潮暴露咗香港嘅無根文化。「突破」重申信念，喺1985年買入「突破中心」，表明植根香港嘅心志，以「植根香港、尋根中國、扎根永恆」嘅方向確認青少年嘅三重文化身分。 同時開展「根」運動，包括製作多元影像《根──獻給這一代香港的中國人》，喺北美巡迴放映。1989年喺《亞洲電視》播出首套電視製作《亞太新人類》，1990年榮獲紐約國際電影電視節優異獎。
1990年代以「塑造廿一世紀領袖」為使命，1993年獲政府撥地喺沙田興建突破青年村，並籌辦多個項目，包括喺1994年開展嘅「成長的天空」先導計劃、1996年舉行嘅第一屆「國際華人青年領袖訓練營」同1997年嘅「全人領袖教育計劃」。1992年喺加拿大成立「突破海外使團」，維繫北美關心「突破」青年工作嘅支持者，並喺1998年喺香港同上海舉行「聽聽少年心底夢」心意卡同「十項聆聽要訣」創作比賽。
踏入廿一世紀，文化隨住時代不斷更新，互聯網同新媒體嘅興起更係不容忽視嘅大趨勢。1999年，《突破》雜誌休刊；2000年，青少年網站「勇想廿一」（Uzone21.com）正式啟用，而青少年雜誌《U+》於2000年創刊。2004年，與8間香港教會結成伙伴，推出「教會青少年導師培育計劃」，採用嶄新訓練模式。2005年，獲優質教育基金贊助，推出為期兩年嘅「創意通識學習」計劃。2009年，通識書誌《Breakazine!》創刊，啟發青少年以唔同角度反思生活，並作為青少年表達呼聲嘅平台，並開展一系列嘅通識教育工作。
隨住手機嘅普及同互聯網嘅應用，令人隨時隨地進入網絡世界，新一代嘅世界觀同價值觀深深噉俾呢個流動世界嘅文化所塑造。2010年開始出版電子書，拓闊新一代嘅閱讀同吸收信息嘅體驗﹔強化 Uzone21.com 「玻璃樽」網誌功能，凝聚網上青年社羣﹔2011年推出「突破影像vBreak」同瀏覽播放專用程式（Apps），以錄像頻道網羅世界各地唔同網上生命文化嘅創意錄像短片，開拓青年視野。同年，首度舉辦全香港第一個「真人圖書館」，畀青年透過面對面嘅接觸，聆聽別人，放下偏見，建立互相尊重嘅對話文化。

出版及媒體事工
以書刊出版、禮品製作，培養香港本地創作同閱讀社羣，結合設計同營銷團隊，向青少年同社會大眾傳達信息，回應時代。其中書籍出版分為三大主線：心理與栽培、人文價值、社會文化；而每季出版嘅《Breakazine突破書誌》就係聚焦當前社會狀況，疏理處境脈絡，探索城市出路。

人際事工
團隊由多位專業輔導員、社工、歷奇教練組成，藉住面談輔導、社區創路、以及訓練營會接觸青少年，幫助佢哋面對成長中嘅風浪，發揮生命中嘅潛能，拉闊對未來嘅想像，成為關心社會嘅僕人領袖。

文化及創意事工
與年輕人一齊推動並塑造文化，孕育並激發創意，讓城市展現不一樣嘅活力。事工集合共享工作空間Trial & Error Lab、突破書廊、連同影像同數碼媒體，引發青年作出批判思考，抗衡文化，帶嚟價值轉化。

營地及物業管理
透過創造空間及建立羣體，為青年提供成長訓練、生命反思、價值重整嘅環境同設施。突破青年村同突破中心每年接待超過2,000個團體，服務超過10萬名青少年同青少年工作者。

事工發展及支援
負責機構嘅財務、人力資源、與外界嘅同行者溝通等，亦積極連繫各界伙伴，包括同學校、教會、以及企業等，一齊並肩服侍年輕人；同時亦進行有關青少年嘅研究，讓青年人嘅聲音被聽見，並為整體事工發展提供參考基礎。

突破青年村
突破青年村喺1996年啟用，以「一個讓青少年織夢的村莊」為服務目標，提供訓練環境、羣體生活、訊息交流同接待體驗，致力開拓塑造青少年領袖嘅空間。
突然死亡

突然死亡（英文：sudden death）係唔少運動同多人電子遊戲都有嘅遊戲模式。喺突然死亡之下，玩家要彼此之間要爭相超前對手，而一個玩家喺俾人超前嗰一刻就輸，例如喺一隻格鬥遊戲入面，場比賽如果過咗 10 分鐘都未分勝負，噉就進入突然死亡－所有玩家嘅生命值即刻變成 1（再俾人打中多吓就死）嘅狀態。
突襲安全區

《突襲安全區》（波斯尼亞文：Quo Vadis, Aida?）係套波斯尼亞嘅戰爭電影，喺2020年上畫。
花卷機場

花卷機場（粵音：faa1 gyun2 gei1 coeng4）係喺日本東北地方嘅一個機場，喺1964年嗰陣起好兼且開放畀人用嚟搭飛機。
花名

花名（粵拼：faa1 meng2，Nickname）係人嘅一種唔正式嘅名，又嗌綽號、暱稱。通常係比較熟嘅人先會互相嗌對方嘅花名，所以喺某啲場合，有啲人習慣唔用真名，而係用花名嚟代替，以表示同對方關係好好。有理論指｢花名｣源自｢花名冊｣（戶籍冊俗稱，紅樓夢用過），而｢花｣指繁雜。古時少人識讀冊上名而睇到眼花。
由花名產生、獲得（對本人嚟講）又嗌朵，係外號噉解，意思係其他人幫自己改嘅名。起朵係話個外號喺行業中，逐漸響起嚟，多咗人識得。
一個人嘅花名可能嚟自：
本身個名嘅簡化或者某種變形，例如係食字或者形狀類似嘅第啲字
身體嘅某個顯著特徵（例如：瘸佬陳，當中「瘸」字就代表嗰個人身體嘅特徵）
對象曾經做過嘅某件事（例如：瀨尿明就代表嗰個人試過瀨尿）
對象嘅性格、氣質或者生活習慣（例如：白粉強，就代表嗰個人成日食白粉）
舊時妓女用嘅化名又叫花名，但似乎同綽號或花名冊冇乜關係。